b'\n_START_ARTICLE_\nTj\xc3\xb8lling presteg\xc3\xa5rd\n_START_PARAGRAPH_\nTj\xc3\xb8lling presteg\xc3\xa5rd ligger like s\xc3\xb8r\xc3\xb8st for Tj\xc3\xb8lling kirke. Presteg\xc3\xa5rden har i likhet med kirken r\xc3\xb8tter tilbake til middelalderen, men dagens bygninger er litt nyere. Hovedbygningen, et laftebygg i \xc3\xa9n etasje, er fra 1805. En borgstue ble oppf\xc3\xb8rt p\xc3\xa5 Gr\xc3\xb8nneberg i 1816 og flyttet til presteg\xc3\xa5rden i 1836. For \xc3\xb8vrig finnes driftsbygning og vognskjul fra 1914\xe2\x80\x9315. Anlegget utgj\xc3\xb8r et firkanttun og er fredet.'